Nordea har ifølge en bankekspert spillet en langt mere aktiv rolle i at hjælpe kunder med skatteunddragelse i sagen om de lækkede Panama-papirer, end banken hidtil har givet udtryk for.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Jette Aagaard, f. 1982, er journalist i Finans’ gravergruppe. Hun er uddannet journalist fra Syddansk Universitet og har arbejdet med erhvervsjournalistik på Børsen og Berlingske som finansreporter og politisk journalist. I 2013 fik Jette den journalistiske Timbuktu-pris på 100.000 kr. for afsløringen af, at danske pensionsselskaber og kommuner investerede millioner af kroner i statsobligationer fra korrupte regimer i Afrika. I sommeren 2014 begyndte hun i Jyllands-Postens erhvervsgravergruppe. Jette har været gymnast på højt plan og turneret med gymnastikhold på flere kontinenter. Efter et par år som efterskolelærer kan hun desuden synge for på de fleste sange i Højskolesangbogen.

Kristoffer Brahm, f. 1973, er journalist på Finans og har beskæftiget sig med erhvervsjournalistik siden 2001. Han har skrevet om privatøkonomi, lavet undersøgende journalistisk og dækker i dag finanssektoren. Har bl.a. afdækket, at myndighederne i årevis opkrævede ejendomsskatter ulovligt, hvilket førte til en tilbagebetaling på 1,2 mia. kr. til borgerne, ligesom han har afsløret, at danskere er blevet afkrævet skat af fiktive aktiegevinster, hvilket fik daværende skatteminister Kristian Jensen (V) til at ændre loven. Kristoffer er en passioneret kunstsamler og trods de senere års mange skuffelser stadig en forholdsvis passioneret tilhænger af fodboldklubben AGF.

Claus Iversen, f. 1973, er finansredaktør på Finans. Claus har læst Statskundskab og Medievidenskab på Aarhus Universitet og har arbejdet som finansreporter i mange år. Han begyndte sin journalistiske karriere på Altinget.dk i 2001, hvor han som redaktør var med til at udvikle sitets fagspecifikke nyhedsbreve. Udover at have arbejdet fire år på Berlingske Tidendes Business-redaktion har Claus også prøvet kræfter med presse- og kommunikationsarbejde i såvel landbrugets brancheorganisation – det daværende Landbrugsraadet – som i Danske Bank. Han er en ivrig løber – dog ses han ikke så ofte på landevejene, som da han som ungdomsløber hentede op til flere guldmedaljer hjem.

Nordea har ifølge en førende bankekspert spillet en langt mere aktiv rolle i at hjælpe kunder med at skjule formuer i skattely, end banken hidtil har givet udtryk for.

Finans er kommet i besiddelse af interne mails, som ifølge eksperten viser, at Nordea har hjulpet med skatteunddragelse. Noget bankens topchef, Casper von Koskull, indtil nu har afvist.

Nordea kom i søgelyset i sagen, der er blevet kendt som Panama-papirerne, efter at der i 2015 blev lækket millioner af dokumenter om bankkunder verden over fra det panamanske advokatfirma Mossack Fonseca.

Hvis det var foregået i Danmark efter danske regler, ville der formentlig være tale om skatteunddragelse. Skatteekspert Torben Bagge, partner i TVC Advokatfirma.

»Det er mails og dokumenter, som beviser, at banken har skrevet direkte til Mossack Fonseca for at få oprettet selskaber, hvor kunderne kan skjule deres formuer. Jeg kan ikke tolke det anderledes, end at banken har hjulpet kunder med skatteunddragelse,« siger Lars Krull, seniorrådgiver ved Aalborg Universitet.

Finans er eksempelvis i besiddelse af en mail, hvor en medarbejder aktivt hjælper en kunde med at oprette et selskab i Mossack Fonseca, hvor Nordeas pensionsselskab, Nordea Life & Pensions, skal stå som ejer, men hvor kunden får fuldmagt til at håndtere selskabet.

»Så er pengene skjult for myndighederne, men kunden har stadig fuld råderet over pengene,« siger Lars Krull.

Skatteekspert Torben Bagge, der er partner i TVC Advokatfirma, har læst flere af de interne mails, som er sendt til og fra Nordeas afdeling i Luxembourg.

»Hvis det var foregået i Danmark efter danske regler, ville der formentlig være tale om skatteunddragelse, og så kunne det være en alvorlig sag for Nordea,« siger Torben Bagge.

Efter at have undersøgt sagen fastslog Casper von Koskull i 2016, at »der ikke er fundet bevis for, at Nordeas medarbejdere proaktivt har bidraget til skatteunddragelse.«

Nordea skriver i en mail, at banken er ved at lukke afdelingen i Luxembourg, og at holdningen til skatteoptimering har ændret sig.

»Vi er et helt andet sted som bank i dag og medvirker ikke til bankforretning, som alene har skatteoptimering som hensigt,« lyder det i mailen.



